Karcag Városi Önkormányzat Képviselő-testületének 18/2017. (XI.30.) önkormányzati rendelete

a Karcag Város Közbiztonságáért Díj alapításáról és adományozásáról

*a Karcag Városi Önkormányzat Képviselő-testületének 16/2019. (VI.28.) önkormányzati rendeletével módosított szöveg*

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontjában meghatározott jogalkotói hatáskörében, az Alaptörvény 32. cikk (2) bekezdésében és a Magyarország helyi önkormányzatairól szóló 2011. évi CLXXXIX. törvény 42. § 3. pontjában meghatározott feladatkörében eljárva az alábbi rendeletet alkotja:

Általános rendelkezések

**1. §** (1)Karcag város és lakossága közbiztonsága érdekében végzett kiemelkedő munka elismerésére Karcag Városi Önkormányzat Karcag Város Közbiztonságáért Díjat alapít.

(2) A díj annak a személynek, illetve szervezetnek adományozható, aki *(vagy amely)* a város és lakossága közbiztonsága érdekében a legaktívabb, illetve legeredményesebb munkát végzi.

 (3) A Karcag Város Közbiztonságáért Díjból esetenként *egy, kivételesen kettő adományozható.*

A Karcag Város Közbiztonságáért Díj megjelenítése

**2. §** (1) A díj leírása:

12 cm átmérőjű, köralakú, bronzból készült érem, melynek egyik oldalán a város címerét körülvevő „Karcag Város Közbiztonságáért Díj” szövegű felirat, a másik oldalon Karcag város látképe látható, az épületek felett Szent Györgyöt példázó szárnyas angyallal, amint az ledöfi a sárkányt.

Az érem díszes dobozban van elhelyezve és adományozását művészeti kivitelű oklevél tanúsítja.

Az oklevelet a polgármester és a jegyző írja alá.

Az oklevélnek tartalmaznia kell:

1. az adományozó megjelölését,
2. az adományozott nevét,
3. az adományozás jogcímét,
4. az adományozó határozat számát, keltét,
5. az aláírásokat,
6. Karcag Városi Önkormányzat bélyegző lenyomatát.

(2) A díjjal együtt nettó 50.000 Ft pénzjutalom kerül átadásra.

Vegyes rendelkezések

**3. §** (1) A Karcag Város Közbiztonságáért Díj adományozására Karcag Városi Önkormányzat Képviselő-testülete jogosult.

(2) A díj átadása ünnepélyes keretek között történik elsősorban az éves állománygyűlésen vagy más ünnepélyes alkalmon. A díjat a polgármester adja át.

(3)[[1]](#footnote-1) A díj adományozására minden év december 31-ig lehet javaslatot tenni, melyet Karcag Városi Önkormányzat Polgármesteréhez írásban, vagy az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben meghatározott elektronikus úton lehet benyújtani.

(4) A díj adományozására javaslatot tehetnek:

1. Karcag Városi Önkormányzat Képviselő-testületének tagjai,
2. Karcag Városi Önkormányzat Bizottságai,
3. Karcag Város Rendőrkapitánya,
4. Karcagi Katasztrófavédelmi Kirendeltség Parancsnoka

(5) A javaslatnak tartalmazni kell:

a) a javasolt személy természetes személyazonosító adatait, életrajzát vagy a szervezet azonosítására alkalmas adatokat,

 b)az adományozás alapját szolgáló tevékenység ismertetését.

(6) A díj odaítélésére érkezett javaslatokat a Karcag Városi Önkormányzat Idegenforgalmi, Társadalmi és Külkapcsolati Bizottsága előzetesen véleményezi.

 (7) A díj odaítéléséről Karcag Városi Önkormányzat Képviselő-testülete dönt minden év január 31-ig.

(8) A díj adományozásával kapcsolatos költségekről Karcag Városi Önkormányzat gondoskodik. A díj az általános szabályok szerint adóköteles.

**4. §** (1) A díj visszavonására – a kitüntetések visszavonására érvényes jogszabályok szerint – Karcag Városi Önkormányzat Képviselő-testülete jogosult.

(2) A díj visszavonására azok tehetnek javaslatot, akiknek az adományozásra kezdeményezési joguk van.

 (3) A pénzjutalom nem vonható vissza.

Záró rendelkezés

**5. §** E rendelet a kihirdetését követő napon lép hatályba, amellyel egyidejűleg hatályát veszti a Karcag Város Közbiztonságáért Díj alapításáról és adományozásáról szóló 10/1997. (III.26.) önkormányzati rendelet.

K a r c a g, 2017. november 7.

K.m.f.

|  |  |
| --- | --- |
| **Dobos László s. k.** | **Rózsa Sándor s. k.** |
| polgármester | jegyző |
| jegyző |  |

Egységes szerkezetbe foglalás hiteléül:

K a r c a g, 2019. július 02.

 **(: Rózsa Sándor:)**

 jegyző

1. Módosította a 16/2019. (VI. 28.) Karcag Városi Önkormányzat Képviselő-testületének önkormányzati rendelete 13. §-a. [↑](#footnote-ref-1)